《桃源图诗》
明代·程敏政

冬青之木郁葱葱，日落水流西复东。

岁岁年年人不同，桃花依旧笑春风。

百年废兴增叹嘅，落红万点愁如海。

今年花胜去年红，明年花开复谁在。

可惜落花君莫扫，孤芳转盼同衰草。

对此如何不泪垂，十年花送佳人老。

志士幽人莫怨嗟，看到子孙能几家。

寸根千里不易到，留种河阳一县花。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。